Татарстан Республикасы

Балтач муниципаль районың катнаш төрдәге

Карадуган балалар бакчасы муниципаль бюджет мәктәпкәчә

белем бирү учреждениясе

**Уртанчылар төркемендә Г.Тукайның 130 еллыгына багышланган эшчәнлек:**

**Г.Тукайның тормышы**

**һәм иҗаты**

Зәкиева Г.И. югары кв.категорияле тәрбияче

**2015-2016**

**Тема.** Г.Тукайның тормышы һәм иҗаты

**Бурычлар:**

1. Балаларда Г.Тукайның күпкырлы иҗатына кызыксыну уяту, ихтирам хисләре тәрбияләү.

2. Шигырьнең эчтәлеге буенча үз фикерләрен әйтә белү, фикерләү, хәтер сәләтен үстерү.

3. Г.Тукайның тормыш һәм иҗат юлы белән таныштыру,әдәби әсәрләрне тыңлый, эчтәлеген сөйли белүләренә ирешү.

**Сүзлек:** шәкерт, буыннар, ятим.

**Җиһазлар:** Г.Тукай портреты, китаплар, аудиоязмада «Туган тел» җыры, проектор, экран, ноутбук.

**Эшчәнлек барышы**

**I. Кереш өлеш.** “Хәерле иртә”

Хәерле иртә агачлар,

Хәерле иртә кошлар.

Хәерле иртә кояш,

Хәерле иртә дуслар.

**II. Төп өлеш.**

1. Г.Тукайның тормышы белән танышу (слайдлар ярдәмендә):

2. Үстерешле уен «Кайсы әсәрдән икәнен бел!»

а) Кешенең якын дусты,

Йортның тугры сакчысы.

Аннан гел игелек көт,

Ә исеме ничек? (Эт – «Кызыклы шәкерт»)

в) Нәкъ кеше кебек үзе,

Бар маңгаенда мөгезе.

«Былтыр кысты»,- дип акыра,

Туганнарын чакыра. («Шүрәле»)

б) Бер куркыныч хатын утырган басмага

Тарак балән утыра тузгыган чәчен тарап. (“Су анасы”)

г) Чуар, йомшак күлмәге,

Тотсаң, уңа бизәге.

Тоттырмый, китә очып,

Я кала җирдә посып. (Күбәләк – «Бала белән күбәләк»)

3. «Су анасы» уены: Балалар түгәрәккә басалар. Бер бала Су анасы итеп билгеләнә. Ул күзләре бәйләнгән килеш түгәрәк уртасында утыра. Уйнау­120 чылар түгәрәк буйлап җырлап йөриләр:

Су анасы, Су анасы,

Су анасын күр әле.

Каршыңда кем басып тора –

Ялгышмыйча әйт әле.

Шигырь ахырында балалар туктап кала. Күзе бәйләнгән Су анасы урыныннан тора, тәрбияче бармагы белән берәр уенчыга төртеп күрсәтә. Әлеге бала Су анасы янына килә. Су анасы, капшап карап, аның кем икәнлеген әйтергә тиеш. Әгәр дөрес әйтсә, шул уенчы Су анасы була.

**III. Йомгаклау.**

Җыр тыңлау: «Туган тел».

Нинди таныш, моңлы көй бу?

Тукай җыры – «Туган тел».

Истән бер дә чыкмый торган

Халык көе – «Туган тел».